Ajeet Kumar, Sunita Kumari Meena, Anil Kumar Singh, Pankaj Kumar Mishra

► To cite this version:

Ajeet Kumar, Sunita Kumari Meena, Anil Kumar Singh, Pankaj Kumar Mishra. -
Published by , - , , , -825405,
2023, pp.8-11. [hal-04935500]

HAL Id: hal-04935500

https://hal.science/hal-04935500v1

Submitted on 14 Feb 2025

**HAL** is a multi-disciplinary open access
archive for the deposit and dissemination of sci-
entific research documents, whether they are pub-
lished or not. The documents may come from
teaching and research institutions in France or
abroad, or from public or private research centers.

L'archive ouverte pluridisciplinaire HAL, est
destinée au dépôt et à la diffusion de documents
scientifiques de niveau recherche, publiés ou non,
émanant des établissements d'enseignement et de
recherche français ou étrangers, des laboratoires
publics ou privés.

<figure><img src="image_1.png" /></figure>
<figure><img src="image_2.png" /></figure>

# भद्रिका पुंज

## (राजभाषा पत्रिका)

<figure><img src="image_3.png" /></figure>

वर्ष - 02, अंक - 01

2023

<figure><img src="image_4.png" /></figure>

<figure><img src="image_5.png" /></figure>

<figure><img src="image_6.png" /></figure>

<figure><img src="image_7.png" /></figure>

<figure><img src="image_8.png" /></figure>

<figure><img src="image_9.png" /></figure>

<figure><img src="image_10.png" /></figure>

भाकृअनुप – भारतीय कृषि अनुसंधान संस्थान– झारखण्ड

गौरिया करमा, बरही, हजारीबाग – 825405
# भद्रिका पुंज
## (राजभाषा पत्रिका)

वर्ष - 02 (2023), अंक-01

### संरक्षक

डॉ. अशोक कुमार सिंह
निदेशक

### संपादक मंडल

डॉ. विशाल नाथ

डॉ. मनोज चौधरी (प्रबंधक संपादक)

### सह संपादक

डॉ. अनिमा महतो

डॉ. प्रीती सिंह

डॉ. शिल्पी केरकेट्टा

डॉ. मोनिका एम

### प्रकाशक एवं सम्पर्क सूत्र

#### निदेशक

भाकृअनुप- भारतीय कृषि अनुसंधान संस्थान-झारखण्ड
गौरिया करमा, बरही, हजारीबाग,- 825405

दूरभाष: +91-11-25842367

फैक्स: +91-11-25846420

वेबसाइट: www.iari.res.in

ई-मेल: director@iari.res.in

प्रकाशन : जून, 2023

### विषय सूची

<table><thead><tr><th>क. स०</th><th>तकनीकी खंड</th><th>पुष्ठ संख्या</th></tr></thead><tbody><tr><td>1</td><td>सुक्ष्मजीव विविधता और मिट्टी में इसकी भूमिका प्रियंका खाती एवं आशा कुमारी</td><td>1-3</td></tr><tr><td>2</td><td>पूर्वी भारत में बेल की उन्नत बागवानी एवं मूल्य संवर्धन से आर्थिक संपन्नता कृष्ण प्रकाश, महेश धाकड़, दीपक कुमार गुप्ता, पंकज कुमार सिन्हा, शिल्पी केरकेट्टा एवं विशाल नाथ</td><td>4-6</td></tr><tr><td>3</td><td>चीनी उद्योग के उप-उत्पाद गन्ने की टिकाऊ खेती हेतु उपयुक्त अजित कुमार, सुनिता कुमारी मीना, ए. के. सिंह एवं पंकज कुमार मिश्रा</td><td>8-11</td></tr><tr><td>4</td><td>उन्नत खाद्य पोषण के लिए बाजरा के अंकुरण और किण्वन में सुक्ष्मजीवों की भूमिका हिमानी प्रिया, रंजीत सिंह, अमन जयसवाल, एकता नरवाल एवं शिव मंगल प्रसाद</td><td>12-15</td></tr><tr><td>5</td><td>भारत में मृदारहित कृषि के महत्व और बाधायें अनुप कुमार, अभिजित मंडल, शंकर लाल जाट, राधेश्याम, स्मृति रंजन पधान, नवीन कुमार, परीक्षित कुमार सैनी, कमल चौधरी एवं मनोज चौधरी</td><td>16-19</td></tr><tr><td>6</td><td>समेकित पोषक तत्व प्रबंधन का ईख उत्पादन में महत्व अजीत कुमार, सुनिता कुमारी मीना, ए.के. सिंह एवं पंकज कुमार मिश्रा</td><td>20-22</td></tr><tr><td>7</td><td>कद्नों के सदुपयोग के लिए प्रसंस्करण तकनीकें रंजीत सिंह, हिमानी प्रिया, पाल्मी गैबिमी एवं शिव मंगल प्रसाद</td><td>23-25</td></tr><tr><td>8</td><td>एकीकृत मछली पालन अभय कुमार गिरि, नुजैबा पी.एम., शिल्पी केरकेट्टा, मोनिका एम., मनोज चौधरी एवं सनत कुमार महंता</td><td>26-28</td></tr><tr><td>9</td><td>मिलावटी उर्वरक की पहचान किसान स्वयं करें मनोज चौधरी</td><td>29-31</td></tr><tr><td>10</td><td>बीज उत्पादनः किसानों की आय संवर्धन के लिए एक उद्यम प्रियरंजन कुमार, संतोष कुमार, आकाश ए., अनिमा महतो, साहेब पाल, रंजीत सिंह, हिमानी प्रिया, आशा कुमारी, आशारानी पटेल, मनोज चौधरी, प्रीति तिग्गा, पवित्रा, कृष्ण प्रकाश, सौनन संगमा एवं विशाल नाथ</td><td>32-35</td></tr><tr><td>11</td><td>एक्वागार्डेनिंगः अलंकारी मछलियों का पालन अभय कुमार गिरि नुजैबा पी.एम., शिल्पी केरकेट्टा, मोनिका एम., सनत कुमार महंता और विशाल नाथ</td><td>36-38</td></tr><tr><td>12</td><td>कृषि में सूचना और संचार प्रौद्योगिकी पंकज कुमार राव, राज जयसवाल एवं मनोज चौधरी</td><td>39-41</td></tr><tr><td colspan="3" style="text-align: center; font-weight: bold;">साहित्यिक खंड</td></tr><tr><td>13</td><td>अकेलापन..... यशराज</td><td>43</td></tr><tr><td>14</td><td>माँ.... ऋषभ बजाज शाक्य</td><td>44</td></tr><tr><td>15</td><td>माँ मेरी देव लोक से आई है...... विकास पाटीदार</td><td>45</td></tr><tr><td colspan="3" style="text-align: center; font-weight: bold;">राजभाषा खंड</td></tr><tr><td>16</td><td>हिन्दी सप्ताह सह कार्यशाला</td><td>47</td></tr></tbody></table>
## चीनी उद्योग के उप-उत्पाद गन्ने की टिकाऊ खेती हेतु उपयुक्त
### अजीत कुमार<fnref n="1" />, सुनीता कुमारी मीना<fnref n="1" />, ए. के. सिंह<fnref n="2" /> एवम् पंकज कुमार मिश्रा<fnref n="3" />

चीनी उद्योग के प्रमुख उप-उत्पादों में प्रेसमड, बगास एवं मोलैसेस प्रमुख है। इन अवशेषों को उचित तकनीकी अपना कर महत्वपूर्ण उत्पाद बनाये जा सकते हैं जिससे पर्यावरण नियंत्रण के साथ-साथ खासकर ग्रामीण युवकों के बीच रोजगार के अवसर बढ़ाया जा सकता है। चीनी उद्योग पर आधारित डिस्टीलरी उद्योगों की संख्या आज हमारे देश में 400 से अधिक है। डिस्टीलरी उद्योग में मोलैसेस के यीष्ट किण्वन द्वारा अल्कोहल बनाया जाता है। गन्ने के उप-उत्पाद का अनेक मूल्यवर्धक उत्पादों के रूप में उपयोग किया जा सकता है जैसे- चीनी, इथनॉल, बायोकम्पोस्ट एवं कागज उत्पादन के साथ-साथ ऊर्जा का उत्पादन।

चीनी उद्योग के प्रमुख अवशेष में प्रेसमड, बगास एवं मोलैसेस प्रमुख है। 100 टन गन्ने की पेराई से चीनी मिल में औसतन 10 टन चीनी, 4 टन मोलेसिस, 3 टन प्रेसमड, 0.3 टन राख, 30 टन बगास एवं 30 टन सूखी पत्ती प्राप्त होती है। इन अवशेषों को उचित तकनीकी अपना कर महत्वपूर्ण उत्पाद बनाये जा सकते हैं, जिससे प्रर्यावरण नियंत्रण के साथ-साथ ग्रामीण युवकों के बीच रोजगार का अवसर बढ़ाया जा सकता है। चीनी उद्योग पर आधारित डिस्टीलरी उद्योगों की संख्या आज हमारे देश में 400 से अधिक है। डिस्टीलरी उद्योग में मोलेसिस के यीष्ट किण्वन द्वारा अल्कोहल बनाया जाता है। एक लीटर अल्कोहल बनाने की क्रम में 10-12 लीटर अवशेष द्रव स्पेन्ट वास निकलता हैं। यह स्पेन्ट वास काले भूरे रंग का तरल द्रव है, जिसका पी0एच0 अम्लीय एवं इसका बी0 ओ0 डी0 एवं सी0 ओ0 डी0 काफी अधिक होता है। यह स्पेन्ट वास उपचारित करने के बाद उपयोग में लाया जा सकता है, जिसे बायोमिथिनेटेड स्पेन्ट वास कहते हैं। स्पेन्ट वास में जीवांश के साथ-साथ पोषक तत्व मौजूद रहता है। बायोमिथिनेटेड स्पेन्ट वास का पी0एच0 उदासीन एवं इसमें नेत्रजन 0.1 से 0.15, स्फुर 0.03 एवं पोटाश की मात्रा क्रमशः 0.8 से 1.2 प्रतिशत होती है।

### प्रमुख उप-उत्पाद की उपलब्धता :

चीनी उद्योग के प्रमुख उप-उत्पादों में प्रेसमड, बगास एवं मोलैसेस प्रमुख है। चीनी उद्योग पर आधारित डिस्टीलरी उद्योगों की संख्या आज हमारे देश में 400 से अधिक है। भारतीय चीनी उद्योग 8-10 लाख टन छोआ, 45-50 लाख टन बगास एवं 10 लाख टन प्रेसमड उप-उत्पाद के रूप में उत्सर्जित करता है। विश्व के कुछ देशो

में गन्ना कम्प्लेक्स के क्षेत्रों के विकास की अधिक संभावना है, जो उनके आर्थिक महत्व को बढ़ाता है। भारत में भी कुछ चीनी मिलों को सूगर एग्रो इन्डस्ट्रीयल कम्प्लेक्स के रूप में परिवर्तित किया गया है। जिससे उसके उत्पाद एवं उप उत्पादों के द्वारा कई प्रकार के रसायन का निर्माण होता है। चीनी उद्योग भी मूल्य वर्धक उप-उत्पाद तैयार करते हैं, जिसमें डिस्टीलरी, कागज, बोर्ड उद्योग तथा ऊर्जा का उत्पादन प्रमुख हैं। गन्ने के उप-उत्पादों की उपलब्धता को सारणी-1 में दर्शाया गया है।

### सारणी-1 भारत में गन्ना के उप-उत्पादों की उपलब्धता

<table><thead><tr><td>उप-उत्पाद</td><td>उपलब्धता (लाख टन में)</td></tr></thead><tbody><tr><td>बगास</td><td>45-55</td></tr><tr><td>छोआ</td><td>8-12</td></tr><tr><td>प्रेसमड</td><td>8-10</td></tr><tr><td>तरास</td><td>12-15</td></tr><tr><td>ऊपरी पत्तिरॉ</td><td>45-50</td></tr></tbody></table>

### उप-उत्पाद का मूल्यबर्धन:

चीनी उद्योग का मुख्य उप-उत्पाद बगास, छोआ एवं प्रेसमड हैं। भारतीय चीनी उद्योगों में 100 टन गन्ने से 10 टन चीनी, 4 टन मोलैसेस, 3 टन फिल्टर मड, 0.3 टन चिमनी का राख, 30 टन बगास, 30 टन ऊपरी पत्तिरॉ और 1500 किलोबाट अतिरिक्त बिजली प्राप्त किये जाते हैं।

<footnote n="1">¹मुदा विज्ञान विभाग, ईख अनुसंधान संस्थान, पूसा, समस्तीपुर, बिहार</footnote>

<footnote n="2">²ईख अनुसंधान संस्थान, डा.रा.प्र.के.कृ.वि.वि., पूसा, समस्तीपुर, बिहार</footnote>

<footnote n="3">³जनपदीय भूमि परीक्षण प्रयोगशाला, सोनभद्र, उ0प्र0</footnote>
## बगासः

गन्ना पेराई के दौरान चीनी उद्योग से निकले उप-उत्पाद को बगास कहते हैं। यह पत्प आधारित उद्योग के लिय कच्चे माल का सबसे सस्ता स्त्रोत है। मिल से प्राप्त गीले बगास में रेशा 46-52 प्रतिशत, पानी 43.53 प्रतिशत, चीनी 25.3 प्रतिशत और खनिज 0.55 प्रतिशत पाये जाते हैं। चीनी उद्योगों में इसका प्रयोग ईधन के रूप में किया जाता है। सूखे बगास में सेलूलोज 45 प्रतिशत, पेन्टोजन्स 28 प्रतिशत, लिगनिन 20 प्रतिशत, चीनी 5 प्रतिशत, मिनिरल 1 प्रतिशत और राख 2 प्रतिशत पाये जाते हैं। सेलूलोज का उपयोग रेशा आधारित उद्योग, जैसेः- पत्प और कागज उद्योग में किया जाता है। पेन्टोजन का उपयोग रसायन बनाने में किया जाता है। इन रसायनों का उपयोग कागज उद्योग, विद्युत शक्ति उत्पादन, बोर्ड, बायोगौस एवं फरफूरल उत्पादन में किया जाता है। इसका उपयोग मृदानुकूलित, कम्पोस्ट, मल्च, जानवरों के भोजन एवं मशरूम उत्पादन में किया जाता है।

<figure><img src="image_11.png" /></figure>

## मौलैसेस :

मौलैसेस एक सान्द्र तरल है, जिससे पुनः रवेदार चीनी नहीं प्राप्त किया जा सकता है। लगभग एक टन गन्ना से 23-28 लीटर मोलेसेस उत्पादित किया जाता है। आमतौर पर 8-10 लाख टन मौलैसेस प्रति वर्ष भारत में तैयार किया जाता है और इसका उपयोग इथनॉल और एल्कोकेमिकल्स उत्पादन में किया जाता है। औसतन इसमें सूक्रोज 30-35 प्रतिशत, ग्लुकोज और फुकटोज 10-25 प्रतिशत, चीनी रहित अवयव 2-3 प्रतिशत और फरमेनटेबल चीनी 45-55 प्रतिशत पाया जाता है। ऊपरी सभी अवयवों के अलावा पानी और खनिज भी पाया जाता है। मोलेसेस के संगठन में अन्य देशों तथा पड़ोसी उद्योगों की तुलना में कुछ भिन्नताएँ पायी जाती है। यह भिन्नता गन्ना के प्रकार, मृदा के आकार और प्रयोग होने वाले तत्व के स्वभाव पर निर्भर करता है।

## मौलैसेस का उपयोगः

* मौलैसेस का उपयोग इथनॉल उत्पादन में किया जाता है।

* मौलैसेस से प्राप्त अल्कोहल द्वारा कई प्रकार के फार्माक्यूटिकल और कॉस्मेटिक बनाये जाते हैं। इथाइल बेंजीन, इथीलिन ऑक्साइड और प्रोपेनिक अम्ल का निर्माण इथाइल अल्कोहल पर आधारित है। इथनॉल, एनहाइड्रूस अल्कोहल का प्रयोग ऑटोमोबाइल ईधन के रूप में किया जाता है।

* मौलैसेस के कई उपयोग है, जैसे-कार्बनडायक्साइड बनाने में, साइट्रिक अम्ल बनाने में बेकर इस्ट बनाने में, फूड इस्ट बनाने में मोनोसोडियम ग्लूटामेट बनाने में, एसीटोन, बूटानॉल, डेक्साट्रान, बायोसाइड और जानवरों का भोजन बनाने में किया जाता है।

* मौलैसेस पोटाश और नाइट्रोजन का अच्छा स्त्रोत है, जिसका गन्ना की खेती में उर्वरक के रूप में प्रयोग किया जाता है। इस प्रकार बड़े पैमाने पर अल्कोहल बनाने के कारण इसका उपयोग कृषि क्षेत्र में किया जा सकता है।

## प्रेसमडः

प्रेसमड की क्षमता और प्रकार की दृष्टि कोण से विश्व में भारत का प्रथम स्थान है। प्रेसमड एक अशुद्ध अवक्षेप है, जिसे गन्ने के रस से छानने के बाद प्राप्त किया जाता है। फिल्टर केक में लगभग 50-70 प्रतिशत आर्दता, 5-14 प्रतिशत क्रूड मोम, 15-30 प्रतिशत रेशा, 5.15 प्रतिशत चीनी और 5.15 प्रतिशत क्रूड प्रोटीन पाया जाता है। साथ ही सिल्कान, कैल्शियम, फास्फोरस, मैग्नेशियम ऑक्साइड, लोहा और मैंग्नीज की पर्याप्त मात्रा पाया जाता है। औसतन गंधक युक्त प्रेसमड में प्रति टन 17 किलोग्राम नाइट्रोजन, 3.6 किलो फास्फोरस, 14 किलो पोटाश और 23 किलो गंधक पाया जाता है। प्रेसमड केक मिट्टी के भौतिक, रसायनिक एवं जैविक गुणों पर अपना प्रभाव डालते हुए बहुत सारे तत्वों को सप्लाई करता है। प्रेसमड के उपयोग से मिट्टी के भौतिक, रसायनिक एवं जैविक गुणों में सुधार होता है। गंधक युक्त प्रेसमड द्वारा क्षारीय मिट्टी को सुधारा जा सकता है। प्रेसमड को रसायनिक उर्वरक के पूरक के रूप में प्रयोग किया जा सकता है। यह

<figure><img src="image_12.png" /></figure>
कार्बनिक कार्बन को भी बढ़ाता है। नाइट्रोजन तथा पोटाश की उपलब्धता एवं सूक्ष्म पोषक तत्वों की मात्रा को भी मिट्टी में बढ़ाता है। फसलों के अवशेशों के पुनः चक्रण द्वारा मिट्टी में जीवांश की मात्रा एवं पोषक तत्वों में वृद्धि होती है। जिससे चूना युक्त भूमि में अधिक उत्पादन लिया जा सकता है। जिसको प्रतिवर्ष 242 मिलियन टन प्रेसमड उत्पादन होता है, जिसका 80 प्रतिशत भाग चीनी मिलों द्वारा प्रयोग होता है। भारत वर्ष में इस समय चीनी मिलों की संख्या 400 के करीब है जो कि प्रतिवर्ष 114.7 मिलियन टन गन्ने की पिराई करती है जिससे लगभग 4.0 मिलियन टन प्रेसमड का उत्पादन होता है। हम जानते है कि 100 टन गन्ने की पिराई करने पर 3-4 टन प्रेसमड प्राप्त होती है। प्रेसमड से बायोकम्पोस्ट बनाकर हम नाइट्रोजन, फास्फोरस तथा पोटैशियम तत्व के रूप में प्राप्त करने के साथ-साथ कैल्शियम, सल्फर तथा सूक्ष्म पोषक तत्वों की मात्रा की बचत भी की जा सकती है।

* प्रेसमड एक अशुद्ध अवक्षेप है, जिसे गन्ने के रस से छानने के बाद प्राप्त किया जाता है। प्रेसमड गन्ने के भार के कारवोनेशन विधि में लगभग 7 प्रतिशत सल्फीटेशन विधि से 3 प्रतिशत की दर से प्राप्त होता है।

* फिल्टर केक में लगभग 50-70 प्रतिशत आर्द्रता, 5-14 प्रतिशत कूड मोम, 15-30 प्रतिशत रेशा, 5-15 प्रतिशत चीनी और 5-15 प्रतिशत कूड प्रोटीन पाया जाता है। साथ ही सिल्कान, कैल्शियम, फास्फोरस, मैग्नेशियम ऑक्साइड, लोहा और मैग्नीज की पर्याप्त मात्रा पाया जाता है।

<figure><img src="image_13.png" /></figure>

* सूखे फिल्टर केक में 40-45 प्रतिशत कैल्शियम ऑक्साइड पाया जाता है, जिसे कई उद्योग चूना बनाने के काम में लाते हैं। सेन्ट्रल बिल्डिंग रिसर्च इन्स्टीच्यूट, रुड़की ने फिल्टर केक से सिमेन्टिंग मैटेरियल बदलने की विधि अपनायी है जिसे पेन्ट और डिसटेम्पर बनाने में प्रयोग कर सकते हैं। इससे अच्छे गुणवत्तावाला स्टेरूयाड और मोम भी तैयार की जाती है।

* सूखे गंधक युक्त प्रेसमड में 35-40 प्रतिशत कार्बनिक कार्बन, 1 प्रतिशत 0-3.1 प्रतिशत नाइट्रोजन, 0.6-3.6 प्रतिशत फॉस्फोरस, 0.

3-1.8 प्रतिशत पोटाश और 2.3-16.0 प्रतिशत गंधक पाया जाता है। औसतन गंधक युक्त प्रेसमड में प्रति टन 17 किलोग्राम नाइट्रोजन, 3.6 किलो फास्फोरस, 14 किलो पोटाश और 23 किलो गंधक पाया जाता है। इस प्रकार प्रेसमड से पोषक तत्व एवं कार्बनिक पदार्थ प्राप्त होता है। प्रेसमड केक मिट्टी के भौतिक, रसायनिक एवं जैविक गुणों पर अपना प्रभाव डालते हुए बहुत सारे तत्वों की आपूर्ति करता है।

### प्रेसमड के उपयोगः

* प्रेसमड के उपयोग से मिट्टी के भौतिक, रसायनिक एवं जैविक गुणों में सुधार होता है। यह गन्ने के ऊपज को भी बढ़ाता है। मिट्टी में भी जैविक उर्वरक के रूप में इसका उपयोग होता है।

* गंधक युक्त प्रेसमड द्वारा क्षारीय मिट्टी को सुधारा जा सकता है। प्रेसमड को रसायनिक उर्वरक के पूरक के रूप में प्रयोग किया जा सकता है। जिससे गन्ने की उपज तथा नाइट्रोजन उपयोग की क्षमता को 4-8 प्रतिशत तक बढ़ाया जा सकता है।

* यह जीवांश की मात्रा को भी बढ़ाता है। नाइट्रोजन तथा पोटाश की उपलब्धता एवं सूक्ष्म पोषक तत्वों की मात्रा को भी मिट्टी में बढ़ाता है। मिट्टी में इसके उपयोग से गन्ने की उपज बढ़ाने के साथ-साथ मिट्टी के रासायनिक प्रतिक्रिया, विद्युत चालकता तथा विनिमय विद्युत चालकता को घटाता है।

### स्पेन्ट वाशः

चीनी उद्योग के मुख्य उप-उत्पाद मोलेसेस है जो डिस्टीलरी उद्योग में कच्चा माल के रूप में अल्कोहल उत्पादन में प्रयोग होता है। डिस्टीलरी उद्योग में मोलेसेस के यीष्ट किण्वन द्वारा अल्कोहल बनाया जाता है। एक लीटर अल्कोहल बनाने की क्रम में 10-12 लीटर अवशेष द्रव निकलता है, जिसे स्पेन्ट वाश कहते हैं। यह स्पेन्ट वाश काले भूरे रंग का तरल द्रव है, जिसका पी0एच0 अम्लीय एवं इसका बी0ओ0डी0 एवं सी0ओ0डी0 काफी अधिक होता है। यह स्पेन्ट वाश उपचारित करने के बाद उपयोग में लाया जा सकता है, जिसे बायोमिथिनेटेड स्पेन्ट वाश कहते हैं। इसमें एक तरल जैविक कार्बन के
साथ-साथ पोषक तत्वों का महत्वपूर्ण स्त्रोत मोजूद रहता है। डिस्टीलरी स्पेण्ट वाश के मुख्य अवयव पौध कार्बनिक पदार्थ, मृत यीस्ट कोशिका और पोटाश, कैल्शियम, मैग्नेशियम इत्यादि लवण है। बिना उपचारित डिस्टीलरी स्पेण्ट वाश अपने अम्लीय स्वभाव के कारण कृषि उपयोग के लिये उपयुक्त नहीं है। क्योंकि इसमें उच्च बी. ओ. डी, सी. ओ. डी और विद्युत चालकता पाये जाते हैं। औसतन 1 घन मीटर स्पेण्ट वाश में 0.11 किलोग्राम नाइट्रोजन, 0.30 किलोग्राम फास्फोरस और 9.2 किलोग्राम पोटाश पाये जाते हैं। उपचारित इनफलूएण्ट उदासीन होता है और आसानी से जीवांश को सड़ाता है। वायोमिथेनेटेड

डिस्टीलरी एफलुएण्ट में 0.11 प्रतिशत नाइट्रोजन, 0.03 प्रतिशत फास्फोरस, 0.92 प्रतिशत पोटाश पाया जाता है और कैल्शियम, मैग्नेशियम, गंधक के साथ-साथ सूक्ष्म पोषक तत्वों की कुछ मात्रा पायी जाती है। उपचारित इनफलुएण्ट खास तौर पर पोटाशियम उचित मात्रा में पौधों को उपलब्ध कराता है जो कृषि फसल और मिट्टी के स्वास्थ्य के लिये लाभदायक है। स्पेण्ट वाश पोटाश का अच्छा स्त्रोत है, पर इसका रख-रखाव एक समस्या है। 150 घन मीटर प्रति हेक्टेयर की दर से उपचारित डिस्टीलरी इनफलूएण्ट का प्रयोग गन्ना की उपज को बढ़ाने के साथ-साथ मिट्टी के पोषक तत्वों की क्षमता को भी बढ़ाता है।

<figure><img src="image_14.png" /></figure>

“हिंदी भाषा नहीं भावों की अभिव्यक्ति है, यह मातृभूमि पर मर मिटने की भक्ति है।”